Document ID: 31997D0684

31997D0684
L 287/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
oт 10 октомври 1997 година
за изменение на Решение 93/195/EИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ
(текст от значение за ЕИП)
(97/684/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/EИО на Съвета oт 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално член 19, ii) от нея,
като има предвид, че в съответствие с Решение 93/195/EИО на Комисията (2), последно изменено с Решение 97/160/EО (3), повторното въвеждане на коне за надбягване, спортни състезания и културни прояви след временен износ е ограничено до коне, държани за по-малко от 30 дни в трета страна;
като има предвид, че за да улесни участието на коне с произход от Общността в Олимпийските игри в Сидни, Австралия през 2000 г. или в техните подготвителни събития, този период би следвало да бъде удължен до по-малко от 90 дни;
като има предвид, че за да улесни участието на коне, произхождащи от Общността, в годишната Световна купа по надбягване в Dubai Racing World Cup в Обединените арабски емирства, този период би следвало да бъде удължен до по-малко от 90 дни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/EИО се изменя, както следва:
1.
Третото тире от член 1 се замества от следните думи:
„-
са взели участие в Олимпийските игри в Сидни през 2000 г. или в подготвителни събития за тях и отговарят на изискванията, установени в здравния сертификат в съответствие с образеца, установен в приложение III към настоящото решение.“
2.
Приложение III се заменя с приложение I към настоящото решение.
3.
В член 1 се добавя четвърто тире със следните думи:
„-
са взели участие в Dubai Racing World Cup и отговарят на изискванията, установени в здравния сертификат в съответствие с образеца, установен в приложение IV към настоящото решение.“
4.
Приложение II към настоящото решение се добавя като приложение IV.
Член 2
Адресати на настоящото решение са държавите-членки.
Съставено в Брюксел на 10 октомври 1997 година.

Labels: 0
3
6